Echipa italiană Bologna a învins vineri seara, în deplasare, scor 1-0, formaţia Empoli, în primul meci al etapei a 29-a din Serie A, potrivit news.ro.
Antrenorul lui Empoli, Davide Nicola, a început meciul cu mijlocaşul român Răzvan Marin ca titular. Întâlnirea a fost dominată de oaspeţi care au ratat ocazii mari de gol, cum a fost cea a lui Orsolini, din minutul 87, iar în minutul 90+5 Giovanni Fabbian a marcat golul vitoriei, după o pasă greşită a lui Răzvan Marin, care a fost integralist.
Empoli, se află pe locul 17, cu 25 de puncte, în timp ce Bologna are 54 de puncte şi ocupă poziţia a patra în ierarhia din Serie A.